# Introduktion til kompetenceafklaring

Vel mødt til et par timer med fokus på dine evner, styrker og succeser.

I denne miniworkshop arbejder du med afklaring af dine jobrelaterede kompetencer, så du kan vise dem frem for en arbejdsgiver. Det første skridt er, at du selv bliver bevidst om, hvad du kan, og hvor dine styrker ligger.

På workshoppen bliver du klogere på ’kompetencer’ som begreb, og du får konkrete redskaber og metoder til at sætte ord på dine egne kompetencer.

Du får blandt andet svar på disse spørgsmål:

* Hvad er din motivation for og dit mål med den uddannelse, du har taget?
* Hvad har du fået med dig fra dit studium – fagligt og personligt?
* Hvor er de(n) røde tråd(e) i dine arbejdserfaringer?
* Kig på dine erfaringer: Hvad er typiske arbejdsopgaver for dig?
* Hvilken rolle er det naturligt for dig at have, når du indgår i arbejdssammenhænge?
* Hvilke typer arbejdsopgaver ender ofte hos dig?
* Bliv bevidst om situationer, hvor du fungerer optimalt: Hvornår har du det som en fisk i vandet?

**Hvornår:** Tirsdag den 28. maj kl. 09.30 – 12.00

**Hvor:** Åboulevarden 23, 2. sal, 8000 Aarhus C

**Hvordan:** Tilmelding senest den 27. maj
via MA Booking